

PROJEKTS uz 10.06.2024.

vēlamais datums izskatīšanai: Finanšu komitejā 19.06.2024.

domē: 27.06.2024.

sagatavotājs: Laila Raiskuma,

Gunārs Dzenis

ziņotājs: Laila Raiskuma, Gunārs Dzenis

 LĒMUMS

Ādažos, Ādažu novadā

2024. gada 27. jūnijā **Nr.**«DOKREGNUMURS»

**Par grozījumiem Ādažu novada pašvaldības 2023. gada 28. decembra lēmumā Nr. 499 “Par pašvaldības amatpersonu un darbinieku mēnešalgām 2024. gadā”**

Ādažu novada pašvaldības dome izskatīja pašvaldības aģentūras “Carnikavas komunālserviss” (turpmāk – Aģentūra) 23.05.2024. iesniegumu Nr.01-33-1/24/2 par tehnisko darbinieku mēnešalgu palielināšanu.

Izvērtējot ar iesniegumu saistītos apstākļus, tika konstatēts:

1. darba tirgū vērojama tendence, ka tehnisko darbinieku amatu diapazona darbinieki pārsvarā ir vecāka gadagājuma cilvēki un amatu komplektēšana ar jaunākiem darbiniekiem par pašvaldības pašreiz noteikto mēnešalgu ilgstoši nav rezultējusies ar jaunu darbinieku pieņemšanu darbā;
2. viena vecākā labiekārtošanas strādnieka amata vakance Ādažu labiekārtošanas nodaļā no gada sākuma līdz šim brīdim nav aizpildīta, lai arī Aģentūra nepārtraukti veica vakances izsludināšanu Nodarbinātības valsts aģentūrā, Aģentūras mājaslapā un *Facebook* kontā, kā arī izvietoja sludinājumus Ādažu novada autobusu pieturvietās;
3. tehnisko darbinieku vidējais vecums ir 56 gadi, sešpadsmit darbinieki ir pensijas vecumā, pastāv darbaspēka zaudējumu risks jebkurā brīdī, par ko liecina pieaugošais darba nespējas gadījumu skaits, vienlaikus pazeminot sniegto pakalpojumu kvalitāti.

Iesniegumu 31.05.2024. izskatīja pašvaldības Amatu klasificēšanas darba grupa, kas atzina, ka ir jāatbalsta ierosinātais atalgojuma palielinājums, jo situācija ar tehnisko darbinieku amatu nodrošināšanu Aģentūrā ir kritiska, ņemot vērā darbaspēka piesaistes problemātiku šajā segmentā.

Lai Aģentūra nodrošinātu normatīvajos aktos noteikto funkciju kvalitatīvu izpildi, saglabātu darbinieku motivāciju turpināt darba tiesiskās attiecības ar Aģentūru un mazinātu algas starpību salīdzinājumā ar privātā sektora līdzīgiem amatiem, kā arī, izvērtējot Aģentūras budžeta iespējas atbilstoši domes 2023. gada 28. decembra sēdes debatēm par atalgojuma pārskatīšanas iespējām Aģentūras tehniskajiem darbiniekiem (protokols Nr. 29, 42.§), ir iespējams no š.g. 1. jūlija palielināt atalgojumu par 3,8 % Aģentūras 77 tehniskajiem darbiniekiem (4. - 8. amatu algu grupa) kopā par 3318 *euro* mēnesī (aprēķins - pielikumā).

Ieceres īstenošanai 2024. gada 2.pusgadā nepieciešami 28 704 *euro* (alga, sociālās garantijas un nodokļi). Aģentūras 2024. gada budžeta tāmē ir pieejams finanšu līdzekļu uzkrājums 26 941 *euro* apmērā no personāla atlīdzībai paredzētajiem līdzekļiem (izveidojies ilgstošā prombūtnē esošu darbinieku atlīdzības daļas un vecākā labiekārtošanas strādnieka vakances dēļ) un Aģentūras 2024. gada saimnieciskās darbības budžeta tāmē ir pieejams finanšu līdzekļu uzkrājums 1763 *euro* apmērā no personāla atlīdzībai paredzētajiem līdzekļiem (izveidojies darbinieku darba nespējas gadījumu dēļ).

Minētajam mēnešalgu palielinājumam būs ietekme uz pašvaldības budžetu 2025. gadā, jo būs jāparedz papildu izdevumi 53 307 *euro*, salīdzinājumā ar 2024. gadu.

Pamatojoties uz Pašvaldību likuma 10. panta pirmās daļas 14. un 21. punktu, Publisko aģentūru likuma 22. pantu, Valsts un pašvaldību institūciju amatpersonu un darbinieku atlīdzības likuma 7. panta ceturto daļu un 11. panta pirmo daļu, 2. panta pirmās daļas 14. punktu, 5. panta pirmās daļas 2., 4., 7., 8., 10. punktu, Ministru kabineta 2022. gada 26. aprīļa noteikumiem Nr. 262 "Valsts un pašvaldību institūciju amatu katalogs, amatu klasifikācijas un amatu apraksta izstrādāšanas kārtība", kā arī domes Finanšu komitejas 19.06.2024. atzinumu, Ādažu novada pašvaldības dome

**NOLEMJ:**

1. Ar 2024. gada 1.jūliju apstiprināt pašvaldības aģentūras “Carnikavas komunālserviss” amatu un mēnešalgu sarakstu (1.pielikums).
2. Veikt grozījumus Ādažu novada pašvaldības domes 28.12.2023. lēmuma Nr. 499 „Par pašvaldības amatpersonu un darbinieku mēnešalgām 2024. gadā” 18. pielikumā 1. punkta izpildei.
3. Lēmuma izpildei nepieciešamos izdevumus apmaksāt no pašvaldības aģentūras “Carnikavas komunālserviss” budžeta tāmes līdzekļiem.
4. Pašvaldības Centrālās pārvaldes Grāmatvedības nodaļas vadītājai kontrolēt šī lēmuma izpildi.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

Laila Raiskuma, Gunārs Dzenis, +371 67993705